stanford-oval/wikipedia huggingface dataset:
Ilkka Pikkarainen
Ura

Sonkajärvellä syntynyt ja Kalliosuon Sisussa (KallSi) jääkiekon pelaamisen aloittanut Pikkarainen sai nimeä ensi kertaa HIFK:n A-junioreissa, joiden mukana saavutti SM-hopeaa. Hän pelasi lähinnä Carlo Grünnin ja Ville Viitaluoman kanssa ja keräsi niin jäähyminuutteja kuin tehopisteitäkin. Hän teki SM-liigadebyyttinsä HIFK:n paidassa kaudella 2000–2001, jolloin pelasi neljä ottelua ilman tehopisteitä. Seuraavalla kaudella Pikkarainen sai enemmän vastuuta ja sekä teki että syötti yhdeksän maalia. Lupaavat esitykset johtivat kesällä 2002 NHL-varaukseen. New Jersey Devils varasi hänet seitsemännellä kierroksella numerolla 218. Ennen siirtymistään Pohjois-Amerikkaan Pikkarainen pelasi vielä yhden kauden HIFK:ssa, ja teki 47 pelissä 11+12=23 tehopistettä.
Kauden jälkeen Pikkarainen matkasi Pohjois-Amerikkaan, missä hän pelasi kolme kautta pelaamatta kuitenkaan yhtään NHL-ottelua. Parhaalla kaudellaan farmiliiga AHL:n Albany River Ratsissa Ilkka Pikkarainen keräsi 71 pelissä 12+12=24 tehopistettä. Kun paikka NHL:ssä ei auennut, Pikkarainen palasi kaudeksi 2006–2007 SM-liigaan ja HIFK:hon. Pikkaraisen kausi alkoikin oikein hyvin ja tehot 9+8=17 ensimmäisissä 20 pelissä toivat mukanaan kutsun maajoukkueeseen. Koko kauden saldoksi muodostui uran ennätyspistemäärä SM-liigassa, 17 maalia ja 37 tehopistettä.
Kausi 2007–2008 oli Pikkaraiselle rikkonainen, sillä hän joutui loukkaantumisen takia jättämään väliin 16 ottelua syyskaudella. Kuntouduttuaan Pikkarainen pääsi tästä huolimatta jälleen pukemaan maajoukkuepaidan päälleen Euro Hockey Tourin Moskovan turnauksessa.
2. heinäkuuta 2009 Devils ilmoitti kiinnittäneensä Pikkaraisen. Kaudella 2009–2010 Pikkarainen pelasi NHL:ssä 31 ottelua. Kauden aikana hän pelasi myös kuusi ottelua vuokralla KHL-liigassa Moskovan TsSKA -seurassa. Kaudeksi 2010–2011 hän siirtyi Elitserieniin Timrå IK:hon. Timråssa Pikkarainen pelasi kahdella kaudella. Joulukuussa 2011 hänet lainattiin muutamaksi päiväksi EHC Wolfsburgiin, joka pelasi joulutauolla Spengler Cupissa. Tammikuun 2012 alussa Pikkarainen ja Timrå purkivat sopimuksensa ja Pikkarainen siirtyi tämän jälkeen Pelicansiin. Keväällä 2014 Turun Palloseura ilmoitti tehneensä Pikkaraisen kanssa kevääseen 2015 ulottuvan sopimuksen. Syyskauden alussa 2018–2019 Pikkaraisen ilmoitettiin siirtyneen DEL2-liigassa pelaavaan Ravensburg Towerstarsiin. 31. tammikuuta 2019 ilmoitettiin Pikkaraisen siirtymisestä Kuopion KalPaan.
Jacques Berlioz

| Jacques Berlioz |
| --- | --- |

Henkilötiedot
Syntynyt: 9. joulukuuta 1891 Pariisi
Kuollut: 21. joulukuuta 1975 (84 vuotta) Pariisi
Kansalaisuus:  ranskalainen
Ammatti:  eläintieteilijä
Sukulaiset:  Hector Berlioz, setä
Jacques Berlioz (9. joulukuuta 1891 Pariisi – 21. joulukuuta 1975 Pariisi) oli ranskalainen eläintieteilijä. Hän ryhtyi Ranskan kansallismuseon (Muséum national d'Histoire naturelle) vapaaehtoiseksi avustajaksi vuonna 1912. Vuonna 1927 hänet ylennettiin apulaiskuraattoriksi ja 1949 hänestä tuli nisäkäs- ja lintuosaston kuraattori ja professori. Hän jäi eläkkeelle vuonna 1962.
Jacques Berliozin setä oli säveltäjä Hector Berlioz.
Berlioz oli American Ornithologists' Unionin, British Ornithologists Unionin, Saksan lintutieteellisen yhdistyksen ja Ranskan lintutieteellisen yhdistyksen sekä Zoological Society of Londonin kunniajäsen. Linnuista hän erikoistui kolibreihin, joita hänellä oli laaja kokoelma.
Berlioz nimesi linnuista kivunsiepon (Melaenornis ardesiacus), pikkumunkkitangaran (Conothraupis mesoleuca), valkokurkkupiivin (Contopus albogularis) ja yhdessä Delacourin kanssa arosieppokertun (Newtonia archboldi) ja madagaskarinharmaakertun (Randia pseudozosterops). Alfred Grandidierin kanssa hän nimesi madagaskarinhuitin (Amaurornis olivieri).
Sidney Dillon Ripley nimesi sokotrankiitäjän (Apus berliozi) Jacques Berliozin kunniaksi 1965.
Teoksia

La vie des oiseaux. 1931
Les Migrations animales. Insectes, poissons, oiseaux, mammifères. 1942
La vie des colibris. 1944
Oiseaux de la Réunion. 1946
Petit atlas des oiseaux. 4 osaa, 1953.
Intel High Definition Audio

Intel High Definition Audio, HD-audio tai Azalia on Intelin kehittämä vuonna 2004 julkaistu määrittely audiototeutuksille PC-yhteensopiville. Määrittely sisältää rekisterit, fyysisen yhteyden ominaisuudet ja koodekin ohjelmointimallin.
Kehitysvaiheessa projektia kutsuttiin koodinimellä Azalia.
HD Audio ei ole taaksepäin yhteensopiva edeltäjänsä AC'97:n kanssa.
Useimmat käyttöjärjestelmät ja jakelut tukevat HD Audio -määrittelyn mukaisia äänipiirejä, kuten Windows XP ja Windows Vista, Linux, Mac OS X ja muut BSD-pohjaiset Unixit.
IRIS-T

| IRIS-T |
| --- | --- |

Tyyppi:  ilmataisteluohjus
Ohjus
Massa:  89 kg
Kantomatka:  25 km
Mitat
Pituus:  2,94 m
Halkaisija:  127 mm
IRIS-T (Infra Red Imaging System Tail/Thrust Vector-Controlled) on eurooppalaisena yhteistyönä kehitetty lyhyen kantaman ilmataisteluohjus.
IRIS-T on tutkatoimisella herätesytyttimellä laukeava lämpöhakuinen ohjus ja varustettu kääntyvällä peräsuuttimella. Ainakin seuraavat koneet voidaan varustaa sillä: Eurofighter Typhoon, F-16, F/A-18, Tornado, JAS Gripen ja AMX International AMX
Kehityksestä on vastannut kuuden maan konsortio, jossa päävastuussa on saksalainen Diehl Defence. Muut osallistujamaat ovat Kreikka, Italia, Norja, Ruotsi ja Espanja. Ensimmäiset ohjukset toimitettiin tilaajille 2005.
Ohjuksen kantama on 25 km, pituus 2,94 m, läpimitta 127 mm ja paino 89 kg. Sirpaloituva taistelukärki painaa 11,4 kg.
IRIS-T SL

IRIS-T SL (engl. Surface Launched) on maasta laukaistava ilmatorjuntaohjus, jonka IRIS-T-ohjuksen pohjalta on kehittänyt Diehl BGT Defence Saksan ilmavoimille. Paranneltu rakettimoottori antaa ohjukselle pidemmän kantaman ja uusi datalinkki mahdollistaa etäohjauksen. Diehl valitsi ohjukseen Nammon päivitetyn rakettimoottorin. Intracom Defense Electronics kehitti uuden ohjelmiston ohjuksen datalinkkiä varten. SENER sai sopimuksen kehittää ohjausjärjestelmän.
IRIS-T SL:stä on tehty kaksi muunnosta, lyhyen kantaman (n. 12 km) IRIS-T SLS (otetty käyttöön 2015) ja keskipitkän kantaman (n. 40 km)  IRIS-T SLM (otettu käyttöön 2022).
Laukaisualsutana toimii MAN 8x8 kuorma-auto, joka voi kuljettaa 2 kpl 4:n ohjuksen kasettia eli yhteensä 8 ohjusta. Lisäksi järjestelmään kuuluu tutkaa ja komentokeskusta kuljettavat kuorma--autot.
Diehl on myös ilmoittanut kehittävänsä SLM:stä keskipitkän kantaman laivastoversiota, sekä pitkän kantaman SLX-versiota 80 km kantamalla ja kaksitoimisella (lämpö + RF) hakupäällä.
IRIS-T SL > IRIS-T SLM

IRIS-T SLM on keskipitkän matkan maasta laukaistava ilmatorjuntajärjestelmä, jota on toimitettu Ukrainaan. Rafael Lossin mukaan järjestelmät rakennetaan tilauksesta ja Ukrainaan toimitettavat ovat Egyptille suunnatusta toimituksesta.
Latvia ja Viro ovat tilanneet vuonna 2023 IRIS-T SLM -ilmatorjuntajärjestelmän. Viro maksaa järjestelmästään 400 miljoonaa euroa ja se on maan historian kallein asejärjestelmähankinta.
Jacques Barrot

Jacques Barrot
Jacques Barrot (3. helmikuuta 1937 Yssingeaux – 3. joulukuuta 2014 Neuilly-sur-Seine) oli ranskalainen poliitikko, joka toimi Euroopan unionin komission komissaarina vuosina 2004–2010. Prodin komissiossa hän vastasi aluepolitiikasta, Barroson komissiossa 9. toukokuuta 2008 asti liikenneasioista ja sen jälkeen oikeuteen, vapauteen ja turvallisuuteen liittyvistä asioista. Hän oli myös yksi Barroson komission viidestä varapuheenjohtajasta.
Ennen uraansa EU:n komissiossa Barrot toimi useissa poliittisissa tehtävissä Ranskassa. Hän oli oikeistolaisen UMP-puolueen jäsen.
Aiheesta muualla

Jacques Barrotin verkkosivut (englanniksi)
Suomen muinaismuistoyhdistys

| Suomen Muinaismuistoyhdistys |
| --- | --- |
Perustettu:  1870
Toimiala:  Tieteellinen julkaisu- ja valistustoiminta
Sihteeri:  Eino Heikkilä
Puheenjohtaja:  Elina Räsänen
Hallitus:  Johanna Enqvist (vpj.)   Ville Hakanen   Anna-Mari Immonen   Sanna Teittinen   Maria Vanha-Similä   Teemu Väisänen
Aiheesta muualla
Sivusto
Infobox OKVirheellinen NIMI-arvo: 
Suomen Muinaismuistoyhdistys on alansa tieteellistä julkaisu- ja valistustoimintaa harjoittava yhdistys. Sääntöjensä mukaan sen tarkoitus on "edistää Suomen maan ja kansan sekä Suomen suvun ja sen asuma-alueiden [...] muinaisuutta valaisevia muinaistieteellisiä, kansatieteellisiä, taidehistoriallisia ja kulttuurihistoriallisia tutkimuksia, levittää tietoja oman maan muinaisjäännöksistä ja osaltaan vaikuttaa niiden suojelemiseen sekä herättää ja pitää vireillä kansan harrastusta muinaismuistoihinsa."
Vuonna 1870 perustettiin Suomen Muinaismuisto-Yhtiö, ja alkujaan sen tavoitteena oli luoda edellytykset antikvaaristen muistomerkkien suojelulle ja muinaistutkimuksen käynnistämiselle sekä herättää kansan kiinnostus muinaismuistoja kohtaan. Yhdistyksen perustamisen aloitteentekijä oli J. R. Aspelin, ja kaikki sen 22 perustajajäsentä olivat alle 30-vuotiaita. Ensimmäiseksi puheenjohtajaksi kutsuttiin kirjailija Zachris Topelius, jonka katsottiin antavan yhdistykselle tarvittavaa arvovaltaa.
Perustajat murehtivat Suomen vanhojen linnojen ja kirkkojen huonoa kuntoa, ja yhdistyksellä oli merkittävä vaikutus lainsäädännön kehittämisessä ja hallinnon luomisessa. Ensimmäiseksi valtionarkeologiksi valittiin yhdistyksen sihteerinä toiminut J. R. Aspelin.
Vuosina 1871–1901 yhdistys järjesti kahdeksan Suomen eri alueille suuntautunutta taidehistoriallista retkikuntaa, joilla rekisteröitiin taiteellisesti ja taidehistoriallisesti arvokasta ja mielenkiintoista aineistoa. Retkikuntiin kuului piirtäjinä nuoria taiteilijoita ja arkkitehteja, ja niitä johti useimmiten Emil Nervander. Tuloksena oli yli 3 000 piirrosta, akvarellia ja valokuvaa kirkoista, linnanraunioista, kartanoista ja esineistä. Viimeinen retkikunta käytti enimmäkseen kameraa. Retkikuntien työn tuloksia säilytetään Kansallismuseossa.
Muinaistieteellisen toimikunnan perustamisen jälkeen Muinaismuistoyhdistyksen tehtäviksi jäivät erityisesti tieteellinen julkaisutoiminta ja valistustoiminta.
Yhdistyksen puheenjohtajat

| 0 | 1 | 2 |
| --- | --- | --- |
|  Zachris Topelius 1870–1875, 1878–1879  Wilhelm Lagus 1875–1878  K. E. F. Ignatius 1879–1885  J. R. Aspelin 1885–1915  Hjalmar Appelgren-Kivalo 1915, 1918–1919  Theodor Schwindt 1916–1917  Axel Olai Heikel 1917–1918  Alfred Hackman 1919–1920  Juhani Rinne 1920–1921  |  Kustavi Grotenfelt 1921–1922  U. T. Sirelius 1922–1923, 1924–1929  Julius Ailio 1923–1924  Björn Cederhvarf 1929–1930  A. M. Tallgren 1930–1942  Aarne Äyräpää 1942–1945  Kustaa Vilkuna 1945–1962  Ella Kivikoski 1962–1968  Lars Pettersson 1968–1973  |  Carl Fredrik Meinander 1973–1976  Henrik Lilius 1977–1984  Juhani U. E. Lehtonen 1984–1991  Torsten Edgren 1991–1998  Teppo Korhonen 1998–2004  Helena Edgren 2004–2010  Mika Lavento 2010–2016  Pia Olsson 2016–2021  Elina Räsänen 2021–  |
Lähde
Intel Developer Forum

| Intel Developer Forum |
| --- | --- |
 David Ginsberg puhumassa vuoden 2011 IDF-tapahtumassa.
Tyyppi:  kehittäjätapaaminen
Ensimmäisen kerran:  1997
Viimeisen kerran:  2016
Järjestäjä:  Intel
Intel Developer Forum (lyhyemmin IDF) on Intelin järjestämä kehittäjätapaaminen, jossa se on yleensä julkistanut uuden prosessoriarkkitehtuurinsa ja kertonut tärkeimmistä uusista hankkeistaan. Ensimmäinen IDF järjestettiin 1997 San Joséssa, josta se siirtyi parin vuoden päästä San Franciscoon. Viimeinen IDF järjestettiin vuonna 2016. Intel ilmoitti huhtikuussa 2017 peruvansa sille vuodelle suunnitellun IDF-tapahtuman ja lopettavan niiden järjestämisen. Intel perusteli päätöstä laajentumisellaan PC-suoritinvalmistajasta datayhtiöksi, mutta lopettamispäätös tulkittiin myös uhkana kuluttajaluokan prosessoreiden tulevaisuudelle. Intel ilmoitti IDF:n jälkeen jakavan viestintäänsä useaan pienempään tapahtumaan.
Aiheesta muualla

Kuvia tai muita tiedostoja aiheesta Intel Developer Forum Wikimedia Commonsissa
Intiaani (täsmennyssivu)

Intiaani tarkoittaa muun muassa seuraavia:
intiaanit, nimitys, jolla viitataan Amerikan alkuperäiskansoihin ja niistä polveutuviin ihmisiin
Intiaanit, Rani-Henrik Anderssonin ja Markku Henrikssonin tietokirja vuodelta 2010
Intiaani, tähdistö eteläisellä taivaanpallolla
Intiaani, Kari Tapiirin musiikkialbumi vuodelta 2012.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Intiaani”, voi hakea sivunnimihaulla, laajalla sivunnimihaulla tai tekstihaulla.
IRIX

| IRIX |
| --- | --- |

Kehittäjä:  Silicon Graphics
Toiminnallinen tila:  päättynyt
Julkaistu:  1988
Viimeisin vakaa versio:  6.5.30
Ytimen tyyppi:  monoliittinen
Suoritintuki:  MIPS
Lähdekoodimalli:  suljettu
Lisenssi:  kaupallinen
Infobox OKNimi-testi OK: 
IRIX on SGI:n kehittämä System V-pohjainen UNIX-käyttöjärjestelmä, joka toimii SGI:n MIPS-arkkitehtuurisissa työasemissa ja palvelimissa. Siinä on erityisen monipuolinen tuki 3D- ja videografiikalle.
SGI on ilmoittanut lopettavansa IRIXin kehittämisen ja tuki päättyi joulukuussa 2013.
Nykyisin SGI toimittaa Red Hat tai SuSE Linux-käyttöjärjestelmän laitteisiin.
Alusta oli merkittävä usean muun ohjelmiston kehitykseen, mm. XFS tiedostojärjestelmä ja IRIS GL sekä OpenGL rajapinta.
Versiot

Versioita:
1.0 (1987)
3.x
EFS (Extent File System) tiedostojärjestelmä korvasi System V tiedostojärjestelmän
4.0 (1990)
X Window System korvasi aiemman 4Sight
5.0 (1993)
5.3:ssa mukana XFS tiedostojärjestelmä
6.0 (1994)
tuki 64-bittisille MIPS-suorittimille
6.3 (1996)
6.5 (1998)
Common Desktop Environment (CDE)
Tiedostojärjestelmätuki

EFS Extent File System
XFS
Aiheesta muualla

Wikimedia Commonsissa on kuvia tai muita tiedostoja aiheesta .
IRIX SGI:n sivuilla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:IRIX
Käännös suomeksi
Ivan Sinebrychoff

Ivan Petrovitš Sinebrychoff (n. 1790 Gavrilov Posad, Venäjän keisarikunta – 20. helmikuuta 1879 Pietari) oli venäläistä syntyperää ollut, mutta myös Helsingissä toiminut kauppias, yritysjohtaja ja liikemies, joka sai kauppaneuvoksen arvonimen.
Sinebrychoffin vanhemmat olivat kauppias Petr Ivanovitš Sinebrychoff ja Marva Ivakova ja puoliso Maria Tanamaroff. Nikolai Sinebrychoff ja Pavel Sinebrychoff olivat hänen veljiään. Ivan Sinebrychoff oli kauppias Pietarissa vuodesta 1806, mutta hänellä oli porvarinoikeudet Helsingissä 1823–1858, jossa hän oli kauppias ja rakennusurakoitsija. Pietariin 1831 takaisin muuttanut Sinebrychoff oli Sinebrychoffin panimon toimitusjohtaja Helsingissä 1848–1852 ja sitten liikemies Venäjällä ja Puolassa. Kauppaneuvoksen arvonimen hän sai 1839. Varakas Sinebrychoff teki rahalahjoituksia luostareille, mutta lahjoitti myös ikonin ortodoksisiselle kirkolle Kotkassa. Kuollessaan hänellä oli omistuksessaan muun muassa kolme kivitaloa Pietarissa ja huvila Oranienbaumissa.
Jakriborg

Katu Jakriborgin asuinalueella.
Jakriborg on Ruotsin Staffanstorpin kunnan Hjärupissa, lähellä Lundia ja Malmötä, sijaitseva asuinalue. Jakriborgin talot on rakennettu uusvanhaan tyyliin muistuttamaan keskiaikaisia rakennuksia. Asuntojen sisustus ja varustelu on kuitenkin nykyaikaista.
Alueen on rakennuttanut kiinteistöyhtiö Jakri AB, jonka perustajia ovat veljekset Jan ja Krister Berggren. Jakriborg toteutettiin 1990-luvun loppupuolella yhteistyössä arkkitehtien Robin Mangerin ja Marcus Axelssonin kanssa. Jakriborg-hankkeessa on joitain yhtymäkohtia uuteen urbanismiin, ja sitä on myös verrattu Ison-Britannian Poundbury-projektiin. Jakriborgin innoittajana on toiminut teollistumisen aikaa edeltäneen Itämeren eteläosien ja Baltian maiden arkkitehtuuri. Monet nykyarkkitehdit ovat arvostelleet Jakriborgia keskiaikaisen kaupungin pastissiksi.
Aiheesta muualla

Kuvia tai muita tiedostoja aiheesta Jakriborg Wikimedia Commonsissa
Straight Outta Compton (elokuva)

| Straight Outta Compton |
| --- | --- |

Ohjaaja:  F. Gary Gray
Käsikirjoittaja:   Jonathan Herman  Andrea Berloff 
Tarina:   S. Leigh Savidge  Alan Wenkus  Andrea Berloff 
Tuottaja:   Ice Cube  Tomica Woods-Wright  Matt Alvarez  F. Gary Gray  Scott Bernstein  Dr. Dre 
Säveltäjä:  Joseph Trapanese
Kuvaaja:  Matthew Libatique
Leikkaaja:   Billy Fox  Michael Tronick 
Pääosat:   O’Shea Jackson Jr.  Corey Hawkins  Jason Mitchell  Neil Brown Jr.  Aldis Hodge  Paul Giamatti 
Valmistustiedot
Valmistusmaa:  Yhdysvallat
Tuotantoyhtiö:   Legendary Pictures  New Line Cinema  Cube Vision  Crucial Films  Broken Chair Flickz 
Levittäjä:  Universal Studios Netflix
Ensi-ilta:   2015-08-1111. elokuuta 2015 (Los Angeles)  2015-08-1414. elokuuta 2015 (Yhdysvallat)  2015-10-022. lokakuuta 2015 (Suomi)  
Kesto:  147 minuuttia
Alkuperäiskieli:  englanti
Budjetti:  28–50 miljoonaa dollaria
Tuotto:  201,6 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Straight Outta Compton on vuonna 2015 ensi-iltansa saanut elämäkerrallinen rikosdraamaelokuva, jonka on ohjannut F. Gary Gray. Se kertoo hip hop -yhtye N.W.A:n synnystä. Elokuvan pääosissa ovat O’Shea Jackson Jr., Corey Hawkins, Jason Mitchell ja Paul Giamatti. Elokuva on nimetty N.W.A:n debyyttialbumin mukaan.
Elokuva oli ehdolla parhaan alkuperäiskäsikirjoituksen Oscar-palkinnon saajaksi vuoden 2016 gaalassa.
Näyttelijät

| 0 | 1 | 2 |
| --- | --- | --- |
|  O’Shea Jackson Jr.  | … |  O’Shea ”Ice Cube” Jackson   |
|  Corey Hawkins  | … |  Andre ”Dr. Dre” Young   |
|  Jason Mitchell  | … |  Eric ”Eazy-E” Wright   |
|  Neil Brown Jr.  | … |  Antoine ”DJ Yella” Carraby   |
|  Aldis Hodge  | … |  Lorenzo ”MC Ren” Patterson   |
|  Paul Giamatti  | … |  Jerry Heller   |
|  Marlon Yates Jr.  | … |  Tracy ”The D.O.C.” Curry   |
|  Alexandra Shipp  | … |  Kimberly Woodruff   |
|  Corey Reynolds  | … |  Alonzo Williams   |
|  Tate Ellington  | … |  Bryan Turner   |
|  Lakeith Stanfield  | … |  Calvin ”Snoop Dogg” Broadus   |
|  R. Marcos Taylor  | … |  Marion ”Suge” Knight   |
|  Sheldon A. Smith  | … |  ”Warren G” Griffin III   |
|  Elena Goode  | … |  Nicole Threatt   |
|  Keith Powers  | … |  Tyree Crayon   |
|  Mark Sherman  | … |  Jimmy Iovine   |
|  LaDell Preston  | … |  Jerome ”Shorty” Muhammad   |
|  Cleavon McClendon  | … |  Anthony ”Sir Jinx” Wheaton   |
|  Rogelio Douglas Jr.  | … |  Carlton ”Chuck D” Ridenhour   |
|  Steve Turner  | … |  ”Keith Shocklee” Boxley   |
|  Tyron Woodley  | … |  Terry ”T-Bone” Gray   |
|  Marcc Rose  | … |  Tupac Shakur   |
|  F. Gary Gray  | … |  Greg Mack   |
|  Brandon Lafourche  | … |  Kim ”Arabian Prince” Nazel   |
Aiheesta muualla

Straight Outta Compton Internet Movie Databasessa (englanniksi)
Straight Outta Compton Elonet.
Straight Outta Compton Rotten Tomatoesissa. (englanniksi)
Straight Outta Compton Metacriticissä. (englanniksi)
Straight Outta Compton Box Office Mojossa. (englanniksi)
Intel Itanium

| Itanium> Perustietoja |
| --- | --- |
Kehittäjä:  Intel
Valmistaja:  Intel
Arkkitehtuuri ja luokitus
Käskykanta:  IA-64
Osoiteavaruus:  64-bit
Intel Itanium -suoritin
Intel Itanium 2 -suoritin
Intel Itanium (/ aɪteɪniəm /) on Intelin ja Hewlett-Packardin kehittämä 64-bittinen suoritin. 
Suoritin käyttää IA-64-käskykantaa eikä se ole yhteensopiva yleisemmän x86-64-käskykannan kanssa. Ensimmäinen suoritin julkaistiin kesällä 2001 ja tuotesarja lakkautettiin 2017.
Intel markkinoi prosessoria yritysten palvelinkoneisiin. Ensimmäinen Itanium-prosessori, koodinimeltään Merced, ilmestyi vuonna 2001.
Suorittimen myöhästyminen useita vuosia ja alun suorituskykyongelmat tekivät Itaniumista teollisuuden naurunaiheen ja se sai lempinimen "Itanic" Titanic-laivaan viitaten.
Kymmenen vuotta Itaniumin julkaisun jälkeen 95 % sitä käyttävistä myydyistä koneista oli HP:n palvelimia (HP Integrity) ja 3 % NEC:in. Suoritinta ovat käyttäneet myös Hitachi, Fujitsu ja SGI, joka ajautui konkurssiin. Vuonna 2015 Hewlett-Packard oli ainoa jäljellä oleva Intelin kumppani, joka käyttää IA64-alustan suorittimia.
Vuonna 2017 on julkaistu viimeinen päivitysversio Itanium-prosessorista.
Mallit

Julkaistut prosessorimallit sarjassa:
Itanium
Itanium 2
Itanium 2 9000 -sarja
Itanium 2 9100 -sarja
Itanium 9300 -sarja
Itanium 9500 -sarja
Käännös suomeksi
Ivan Sidoti

| Ivan Sidoti> Henkilötiedot |
| --- | --- |
Syntynyt: 8. toukokuuta 1979 (ikä 45) Messina
Kansalaisuus:   Italia
Kyokushin-ottelija
Aktiivisena:  1997–2011
Pituus:  172 cm
Paino:  89 kg
Painoluokka:  Keskisarja raskassarja
Kätisyys:  oikea
Seura(t):  Tora Dojo
| Mitalit> Maa:   Italia.Miesten kyokushin.EM-kilpailut  | Mitalit> Maa:   Italia.Miesten kyokushin.EM-kilpailut  | Mitalit> Maa:   Italia.Miesten kyokushin.EM-kilpailut  | Maa:   Italia> Miesten kyokushin. |
| --- | --- | --- | --- |
|  Pronssia | Szentes 2001 | -80 kg |  |
| Italian Cup  | Italian Cup  | Italian Cup  |  |
|  Kultaa | 2011 | +90 kg |  |
|  Hopeaa | 2011 | kata |  |
Ivan Sidoti (s. 8. toukokuuta 1979 Messina) on italialainen karateka. Hän voitti Kyokushinissa EM-pronssia 2001.
Sidoti oli mukana myös 2009 EM-kilpailuissa Kiovassa, jossa hän putosi jatkosta raskaansarjan neljännesvälierissä hävittyään Alejandro Navarrolle tuomariäänin.
2011 Sidoti saavutti Italian cupissa hopeaa katassa ja kumitessa kultaa yli 90-kiloisten sarjassa.
Hän oli mukana järjestämässä 2012 ensimmäisiä Shinseikai täyskontakti karate turnausta Italiassa, jossa kilpailivat kyokushinin ja sen vaikutteiset karatetyylit, kuten Seido Juku.
2012 Sidoti oli mukana potkunurkkeilyturnauksessa Ranskassa, jossa hän putosi jatkosta välierissä ranskalaiselle Pacôme Assille.
Strontiumkloridi

| Strontiumkloridi |
| --- | --- |

Tunnisteet
CAS-numero:  (kidevedetön) 10476-85-4 (kidevedetön)
PubChem CID:  61520 ja 163196530 5362485, 61520 ja 163196530
Ominaisuudet
Molekyylikaava:  SrCl2
Moolimassa:  158,53 g/mol
Ulkomuoto:  Valkoinen kiteinen aine
Sulamispiste:  874 °C
Kiehumispiste:  1 250 °C
Tiheys:  3,052 g/cm3
Liukoisuus veteen:  53,8 g/100 ml
Strontiumkloridi on hygroskooppinen strontiumin ja kloorin ioniyhdiste. Suolan liekkiväri on punainen. Strontiumkloridia voidaan valmistaa strontiumhydroksidin tai strontiumkarbonaatin ja suolahapon välisellä reaktiolla:
Strontiumkloridin kiteytyessä muodostuu strontiumkloridin heksahydraattia SrCl2·6H2O. Kidevesi alkaa poistua yli 61 °C lämpötilassa, ja kaikki kidevesi poistuu 320 °C lämpötilassa. SrCl2:n kiderakenne on samankaltainen kuin rutiililla. Kaasufaasissa SrCl2 on epälineaarinen. Cl-Sr-Cl-kulma on noin 130°, kun VSEPR-teorian ennustama molekyylin geometria on lineaarinen.
Käyttö

SrCl2:a käytetään ilotulitteissa punaisen värin lähteenä ja pienissä määrin lasinvalmistuksessa sekä metallurgiassa.
Saimbeyli

| Saimbeyli |
| --- | --- |


 Saimbeyli
 Koordinaatit: 37°48′N, 35°57′E 
Valtio:   Turkki
Maakunta:  Adanan maakunta
Väkiluku (2019):  14 764
Infobox OKVirheellinen NIMI-arvo: 
Saimbeyli on kaupunki ja piirikunta Adanan maakunnassa, Turkissa. Vuonna 2019 Saimbeylin väkiluku oli 14 764.
Saimbeylin läänissä sijaitsee Haçinin linna, joka toimi poliisiasemana. Linna oli alun perin nimeltään Batimon. Linnasta on jäljellä enää vain kaksi linnaketta.
IRIS GL

IRIS GL (engl. Integrated Raster Imaging System Graphics Library) on SGIn kehittämä ohjelmointirajapinta, joka oli OpenGL:n edeltäjä.
IRIS GL oli suljettu rajapinta, josta muokattiin avoin OpenGL mm. poistamalla patentoituja ja lisensoituja osia, sekä tukemalla eri laitealustoja.
IRIS GL versiot

IRIS GL oli saatavilla vain SGI:n IRIX Unixissa.
Rajapinnan julkaisuversiot olivat:
IRIS GL 1 (1983)
IRIS GL 2 (1986)
IRIS GL 3 (1988)
IRIX 3.x
IRIS GL 4 (1991)
IRIX 4.3
OpenGL 1.0 (1993)
IRIX 5.1
IRIS GL ja OpenGL eroavaisuudet

Oppaita IRIS GL -ohjelmien siirtämisestä OpenGL:lle, jossa on myös listattu eroavaisuuksia IRIS GL:n ja OpenGL:n välillä.
Nimen muu käyttö

SGI:llä oli myös IRIS-työasemasarja.